Univerzitet u Havani

Univerzitet u Havani (španski: Universidad de La Habana) je kubanski univerzitet osnovan 1728. godine te je najstariji univarzitet na Kubi i jedan od najstarijih u obje Amerike. Univerzitet se danas sastoji od šesnaest fakulteta (od kojih je jedan za udaljeno učenje), a pohađa ga oko 60.000 studenata. Historija U trenutku osnivanja naziv univerziteta je bio "Real y Pontificia Universidad de San Gerónimo de la Habana". Univerzitet je trebao odobrenje za rad od kralja Filipa V Španskog i pape Inocenta XIII te je zbog toga u nazivu sadržavalo i riječi Real y Pontificia. Godine 1842. univerzitet zajedno sa strukturnom reformom mijenja i naziv u Real y Literaria Universidad de La Habana, a nakon osnivanja Kubanske Republike ponovno mijenja ime u Universidad Nacional. Na univerzitetu je u 1940-ima studirao i najpoznatiji kubanac Fidel Castro. Nakon što je vlast 1952. preuzeo Fulgencio Batista univerzitet je postao centrala antivladinih demonstracija. To je rezultiralo zatvaranjem univerziteta 1956. godine što je potrajalo sve do 1959. kada je pobjeda Fidela Castra omogućila ponovno otvaranje univerziteta. Reference